

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

มกราคม ๒๕67

เรื่อง การจัดกิจกรรมรณรงค์ในสถานศึกษา สัปดาห์ “วันความปลอดภัยของผู้ใช้ถนน”

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สื่อแผ่นพับชุดความรู้การรณรงค์ ป้องกันและลดอุบัติเหตุทางถนน จำนวน 1 ชุด

2. แบบรายงานผลการจัดกิจกรรมรณรงค์ สัปดาห์ “วันความปลอดภัยของผู้ใช้ถนน” จำนวน 1 ชุด

ด้วยคณะรัฐมนตรีได้มีมติ เมื่อวันที่ 17 มกราคม 2566 เห็นชอบกำหนดให้วันที่ 21 มกราคมของทุกปีเป็น “วันความปลอดภัยของผู้ใช้ถนน” โดยมอบหมายให้ศูนย์อำนวยการความปลอดภัยทางถนน บูรณาการการทำงานร่วมกับหน่วยงานที่เกี่ยวข้อง ดำเนินมาตรการ/จัดกิจกรรมต่าง ๆ เนื่องใน “วันความปลอดภัยของผู้ใช้ถนน” (วันที่ 21 มกราคมของทุกปี) เพื่อกระตุ้นให้เกิดจิตสำนึกในด้านความปลอดภัยของผู้ใช้รถใช้ถนนซึ่งจะนำไปสู่การลดอุบัติเหตุทางถนนได้อย่างเป็นรูปธรรมต่อไป

กรมส่งเสริมการปกครองท้องถิ่นพิจารณาแล้วเห็นว่า เพื่อปลูกฝังความรู้ความเข้าใจเกี่ยวกับ  
ความปลอดภัยทางถนนที่ถูกต้องให้แก่เด็กและเยาวชน ป้องกันและลดอุบัติเหตุทางถนน ตลอดจนร่วมกันสร้างวัฒนธรรมความปลอดภัยทางถนนอย่างยั่งยืน จึงขอความร่วมมือจังหวัดแจ้งองค์กรปกครองส่วนท้องถิ่นที่จัดการศึกษาและสถานศึกษาในสังกัด (ศูนย์พัฒนาเด็กเล็ก โรงเรียน และวิทยาลัย) พิจารณาดำเนินการ ดังนี้

1. จัดกิจกรรมรณรงค์ในสถานศึกษา สัปดาห์ “วันความปลอดภัยของผู้ใช้ถนน” ระหว่างวันที่   
15 - 21 มกราคม 2567 เช่นเดียวกับวันสำคัญอื่น ๆ อาทิ วันภาษาไทย วันลอยกระทง วันวิทยาศาสตร์แห่งชาติ วันงดสูบบุหรี่โลก วันต่อต้านยาเสพติด ทั้งนี้ สามารถดาวน์โหลดสื่อแผ่นพับชุดความรู้การรณรงค์ป้องกัน  
และลดอุบัติเหตุทางถนนของกรมป้องกันและบรรเทาสาธารณภัย เพื่อเป็นแนวทางประกอบการจัดกิจกรรม

2. รายงานผลการดำเนินการจัดกิจกรรม ให้กรมส่งเสริมการปกครองท้องถิ่นในรูปแบบไฟล์เอกสาร Microsoft Word พร้อมภาพถ่ายประกอบ ผ่านทางไปรษณีย์อิเล็กทรอนิกส์ dla0816.3@gmail.com ภายในวันที่ 15 กุมภาพันธ์ 2567

รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

รอง อสถ........................

ผอ.กพส.........................

ผอ.สพศ..........................

หน.ฝ..............................

จนท................................

QR Code สิ่งที่ส่งมาด้วย



https://shorturl.at/bjszZ

https://shorturl.at/bjszZ

Qr Code

สื่อแผ่นพับและแบบรายงาน

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน : นางสาวกัลย์สุดา มาเยอะ โทร. 084-6119039

https://shorturl.at/bjszZ

Qr Code

สื่อแผ่นพับและแบบรายงาน

https://shorturl.at/bjszZ

Qr Code

สื่อแผ่นพับและแบบรายงาน

ผอ.กง.สศ...................................

หน.ฝ……....................................

จนท...........................................